Reagime pas dorëheqjes së Prokurorit të Përgjithshëm, Alberto Gonzales
Demokratët dhe disa ekspertë ligjorë e kritikuan zotin Gonzales për faktin, se e vuri besnikërinë ndaj Presidentit mbi përgjegjësinë pë
Alberto Gonzales ka qenë për një kohë të gjatë një nga këshilltarët më të besuar të Presidentit Bush, në fillim gjatë kohës kur ai ishte Guvernator i shtetit të Teksasit dhe më vonë, si President. Në fillim, Gonzales shërbeu si një nga këshilltarët e Shtëpisë së Bardhë, në pozicionin e juristit kryesor të Presidentit, deri sa ai mori konfirmimin, në vitin 2005, si Prokurori i parë i Përgjithshëm me origjinë nga Amerika Latine. Në deklaratën e shkurtër të dorëheqjes, zoti Gonzales rikujtoi prejardhjen e tij si djalë i një emigranti meksikan, punëtor në bujqësi dhe e falenderoi Presidentin për mundësitë që ai i ka dhënë gjatë këtyre viteve. Presidenti tha se e pranoi pa dëshirë dorëheqjen e zotit Gonzalez dhe u ankua se kritikët e Prokurorit të Përgjithshëm kanë hedhur baltë ndaj emrit të tij, për arsye politike. - tha Presidenti. Por, gjatë muajve të fundit, u bë e qartë se zoti Gonzales kishte humbur besimin dhe mbështetjen jo vetëm të demokratëve, por dhe të republikanëve në Kongres. Më shqetësuese për ligjvënësit ishte mënyra që zoti Gonzales përdori për të pushuar nga puna 8 prokurorë të Shteteve të Bashkuara në fund të vitit të kaluar. Demokratët thanë se pushimet kishin motive politike, gjë që zoti Gonzales e mohoi. Por edhe republikanët e vunë në pikëpyetje besueshërinë e tij, pasi zoti Gonzales dëshmoi përpara Kongresit rreth pushimeve nga puna të prokurorëve. Një nga kritikët e tij ishte senatori republikani i shtetit të Ajova-s, Çarls Grasli. - thotë Senatori Grasli. Demokratët dhe disa ekspertë ligjorë, kritikuan gjithashtu zotin Gonzales për faktin, se e vuri besnikërinë ndaj Presidentit, mbi përgjegjësinë e tij për mbrojtjen e ligjit . Po ashtu, zoti Gonzales luajti një rol të rëndësishëm në argumentimin e strategjisë ligjore të Administartës së Presidentit Bush për luftën kundër terrorizmit, për të cilën ai u lavdërua nga disa republikanë. Prokurori i Përgjithshëm mbështeti fuqimisht idenë e mundësisë së Presidentit për të zgjeruar autoritetin e zyrtarëve për të përgjuar komunikimet midis peronave të dyshuar për terroristë. Gjithashtu, Gonzales hartoi rregullat për gjyqet ushtarake të përdoruara në gjykimin e të dyshuarve terroriste, të burgosur në bazën ushtarake amerikane të Guantanamo Bay-it, në Kubë. Kjo krijoi protesta të mbrojtësve të të drejtave të njeriut, të cilët thanë se administrata po shkelte kushtetutën e Shteteve të Bashkuara për të përndjekur të dyshuarit terroristë. Xhonathan Terli është profesor i juridikut në Universitetin George Washington. Demokratët janë duke e paralajmëruar Presidentin që të ketë kujdes për zgjedhjen e kandidatit të ardhshëm për Prokuror të Përgjithshëm. tha senatori demokrat nga shteti i Ner Yorku-ut, Çarls Shumer. Gonzales është i dyti zyrtar i lartë i Presidentit Bush në javët e fundit, që shpall largimin nga administrata. Më parë, Këshilltari më i lartë politik për një kohë të gjatë, Karl Rove, gjithashtu deklaroi se ai do të largohet nga administrata në fund të këtij muaji.//lk